Diari Oficial de la Generalitat Valenciana


Sumari del DOGV 8411, del 26-10-2018 (2018/9860)

RESOLUCIÓ de 16 d'octubre de 2018, de la Presidència del Consorci Hospital General Universitari de València (CHGUV), per la qual es disposa l'execució de la Sentència 353/2018, de 5 de juliol, del Tribunal Superior de Justícia de la Comunitat Valenciana - Sala Contenciosa Administrativa, Secció Segona.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9860


Data del document
:   16-10-2018

Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ de 16 d'octubre de 2018, de la Presidència del Consorci Hospital General Universitari de València (CHGUV), per la qual es disposa l'execució de la Sentència 353/2018, de 5 de juliol, del Tribunal Superior de Justícia de la Comunitat Valenciana - Sala Contenciosa Administrativa, Secció Segona. [2018/9860]  
Per Resolució de 27 de maig de 2013, de la Presidència del CHGUV (DOGV 7038, 04.06.2013) es van convocar proves selectives d'accés a 25 places del grup B, subgrup A2, d'infermer/a, per a torn lliure, discapacitats i promoció interna (CO/01/12), corresponents a l'oferta d'ocupació pública de 2012 del Consorci HGUV (DOGV 6915, 03.12.2012).  
  
Per Acord de 23 de juliol de 2014, de la comissió de selecció designada per a jutjar el referit procés, es va publicar la relació d'aspirants que havien superat el procés selectiu pel seu ordre de puntuació total, així com la puntuació definitiva de la fase de concurs. Contra aquest acord, l'aspirant Ana María Morilla Bellido, DNI 48298904L, va interposar recurs d'alçada, que va ser desestimat mitjançant Resolució de la Presidència del CHGUV, de 18 de novembre de 2014; i després d'esgotar la via administrativa prèvia, va interposar recurs contenciós administratiu. El recurs es va resoldre per Sentència número 282/2015, de 2 d'octubre, del Jutjat Contenciós Administratiu número 8 de València, i estimava parcialment les pretensions de la recurrent, reconeixent com a situació jurídica individualitzada el dret d'Ana María Morilla Bellido al fet que la seua experiència professional, pels 54 mesos de servei actiu a l'Hospital de la Ribera, li siga puntuat conforme al subapartat A1, aconseguint amb això la puntuació màxima en l'apartat A (experiència professional), això és, 17 punts; ordenava, en conseqüència, al CHGUV que, a la vista d'aquesta puntuació, col·loque la recurrent en l'escalafó adient, en el lloc que li corresponga en l'esmentada Convocatòria CO/01/12, desestimant la resta de pretensions de la demanda.  
  
Interposat recurs d'apel·lació pel Consorci Hospital General Universitari de València contra la referida Sentència número 282/2015, de 2 d'octubre (recurs 500/2014), el Tribunal Superior de Justícia de la Comunitat Valenciana ?Sala Contenciosa Administrativa, Secció Segona?, dicta Sentència número 353/2018, de 5 de juliol, desestimatòria d'aquest recurs d'apel·lació.  
En data 4 d'octubre de 2018, es notifica al CHGUV la Resolució d'1 d'octubre del TSJCV ?Sala Contenciosa Administrativa, Secció Segona?, per la qual es declara la fermesa de la citada sentència, en haver transcorregut el termini legalment previst sense que les parts hagen interposat cap recurs contra la sentència dictada.  
Vista la Resolució de 18 d'abril de 2017, de la Presidència del CHGUV (DOGV 8024, 21.04.2017), relativa al nomenament d'empleada pública, de naturalesa jurídica laboral, de Sonia Segovia Albaráñez, en execució de la Sentència 317/2016, de 29 de desembre, del Jutjat Contenciós Administratiu número 10 de València, en reconèixer-li una puntuació total de 62,95 punts en el procés selectiu de la Convocatòria CO/01/12.  
Atesos els pronunciaments continguts en la decisió de la Sentència 282/2015, de 2 d'octubre, del Jutjat Contenciós Administratiu número 8 de València, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de Justícia, resolc:  
  
  
Primer  
Declarar que l'aspirant Ana María Morilla Bellido, DNI 05139943Y, ha superat, amb una qualificació final de 63,10 punts, el procés selectiu de la Convocatòria CO/01/12, d'accés a places del grup B, subgrup A2, d'infermer/a, pel torn lliure, corresponent a l'oferta d'ocupació pública de 2012 del CHGUV.  
  
Segon  
De conformitat amb el que s'estableix en la base específica 10.13) de les que regeixen la convocatòria, la senyora Morilla Bellido haurà d'acreditar en el termini de 20 dies naturals els requisits exigibles enumerats en la base 9.1, de les generals reguladores dels processos selectius d'accés o ingrés al CHGUV (DOGV 7018, 04.06.2013).  
  
Tercer  
La Direcció de Recursos Humans del CHGUV gestionarà la realització del reconeixement mèdic específic, preceptiu abans de la resolució de nomenament, segons estableix la base 9.2 de les esmentades bases generals.  
  
Quart  
Si dins del termini indicat i excepte casos de força major, degudament acreditats i així apreciats per l'òrgan de gestió de la convocatòria, no presentara la documentació acreditativa, o si d'aquesta es deduïra que manca d'algun dels requisits exigits, no podrà ser nomenada empleada pública del CHGUV, sense perjudici de la responsabilitat en què poguera haver incorregut per falsedat en la seua sol·licitud de participació, o en la documentació aportada fins al moment.  
  
Cinqué  
El nomenament d'Ana María Morilla Bellido en la plaça d'infermera comportarà simultàniament el desplaçament de l'última aspirant aprovada, Sonia Segovia Albaráñez, i el cessament d'aquesta última en el contracte de treball que, de conformitat amb la Resolució de la Presidència del CHGUV, de data 18 d'abril de 2017 (DOGV 21.04.2017), va subscriure el 25 d'abril de 2017.  
  
Contra la present resolució podrà promoure's, per les parts legitimades, incident d'execució de sentència, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 16 d'octubre de 2018.- La presidenta del CHGUV i consellera de Sanitat Universal i Salut Pública: Ana María Barceló Chico.